Diari Oficial de la Generalitat Valenciana


Sumari del DOGV 8050, del 29-05-2017 (2017/4694)

Extracte de la Resolució de 23 de maig de 2017, de la Conselleria de Transparència, Responsabilitat Social, Participació i Cooperació, per la qual es convoca la concessió de tres beques per a la realització de pràctiques professionals en la Direcció General de Responsabilitat Social i Foment de l'Autogovern.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8050

Data del DOGV
:   29-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4694


Data del document
:   23-05-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Extracte

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

Extracte de la Resolució de 23 de maig de 2017, de la Conselleria de Transparència, Responsabilitat Social, Participació i Cooperació, per la qual es convoca la concessió de tres beques per a la realització de pràctiques professionals en la Direcció General de Responsabilitat Social i Foment de l'Autogovern. [2017/4694]  
BDNS (identif.): 348204  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions.  
http://www.pap.minhap.gob.es/bdnstrans  
  
Primer. Beneficiaris  
Podran beneficiar-se d'aquestes beques els qui es troben en possessió de la llicenciatura o del grau en Dret o en Gestió i Administració Pública, i complisquen, en la data de finalització del termini de presentació de sol·licituds, els requisits a què es refereix l'apartat cinquè de la resolució de convocatòria.  
  
Segon. Objecte  
Es convoca, en règim de concurrència competitiva, la concessió de tres beques per a la realització de pràctiques professionals en la Direcció General de Responsabilitat Social i Foment de l'Autogovern, durant els exercicis 2017 i 2018, amb una durada màxima de 12 mesos prorrogables, condicionada a l'existència de crèdit adequat i suficient.  
  
Tercer. Bases reguladores  
Ordre 7/2016, de 7 de novembre, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores de la concessió de beques per a la realització de pràctiques professionals en els òrgans directius competents en matèria de transparència, responsabilitat social, foment de l'autogovern, participació ciutadana, cooperació al desenvolupament, atenció a la ciutadania, qualitat en la prestació de serveis públics o inspecció de serveis, publicada en el Diari Oficial de la Generalitat Valenciana número 7916, de 14 de novembre de 2016 (d'ara endavant, Ordre 7/2016).  
  
Quart. Import  
1. Les beques previstes en la present convocatòria es finançaran amb càrrec a l'aplicació pressupostària 13.49.67.033.32.4, línia de subvenció S7255000 dels Pressupostos de la Generalitat per a l'exercici 2017, i el seu equivalent per a l'exercici 2018, condicionada a l'existència de crèdit adequat i suficient en els pressupostos de la Generalitat per a l'exercici esmentat, segons el següent desglossament per anualitats:  
Anualitat 2017: 18.700 euros.  
Anualitat 2018: 19.000 euros.  
Import total màxim: 37.700 euros.  
2. La quantia de les beques previstes en la present convocatòria s'ajustarà al que preveu l'article 12 de l'Ordre 7/2016.  
   
Cinqué. Termini, lloc i forma de presentació de les sol·licituds  
1. Les persones interessades a ser beneficiàries d'una de les beques convocades hauran de presentar, exclusivament per via telemàtica, la seua sol·licitud i el curriculum vitae, segons models normalitzats disponibles en la seu electrònica de la Generalitat: https://sede.gva.es.  
2. El termini per a la presentació de sol·licituds és de vint dies naturals, comptats a partir de l'endemà de la publicació del present extracte en el Diari Oficial de la Generalitat Valenciana.  
3. El lloc i la forma de presentació de les sol·licituds són els previstos en l'article 5 de l'Ordre 7/2016.  
  
València, 23 de maig de 2017- El conseller de Transparència, Responsabilitat Social, Participació i Cooperació: Manuel Alcaraz Ramos.